Inilah planet kita.
Planet bumi.
Saya betul-betul berada di planet ini sekarang.
Melainkan anda menonton ini dalam penerbangan jarak jauh
atau ketika jatuh dari bangunan,
ada peluang untuk anda berada di sini.
Ini kisah menarik tentang manusia mengubah dunia kita
daripada lambakan alam semula jadi yang tak berguna seperti ini
untuk perkara moden sepenuhnya seperti ini,
dan cara ia berfungsi menggunakan tangan sahaja
serta imaginasi
termasuk alatan, elektrik dan Internet.
Ia satu pengembaraan yang akan membawa saya ke seluruh pelosok dunia,
biarpun dengan wang dan sekatan perjalanan pandemik,
mendekati beberapa kejayaan paling menarik oleh spesies kita.
TEATER LYCEUM
Saya akan bertanya soalan…
Siapa awak?
…kepada ahli akademik, cendekiawan dan pakar
yang akan bantu saya merungkai misteri peradaban manusia.
Kenapa mereka kata cara binaan piramid itu misteri
sedangkan ia jelasnya cuma batu bata besar dalam bentuk tiga segi?
Bukan ini saja kisah planet tempat kita diami.
Ini kisah dunia tempat kita duduki. Atau kedua-duanya.
Jadi sertai saya, Philomena Cunk
untuk tanda tempat di dunia yang kita bina bersama.
Inilah Cunk on Earth!
EPISOD SATU: PERMULAAN
Selama berbilion tahun, peradaban di bumi tidak wujud.
Cuma ada haiwan, tumbuhan dan gas yang bercampur.
Ia semestinya indah, namun juga membosankan.
Sehinggalah makhluk tiba yang akan mengubah semua itu.
Manusia.
Adakah manusia zaman prasejarah sama dengan kita?
Adakah manusia dicipta daripada daging yang sama dengan kita?
Adakah ia…
Adakah ia mempunyai nama seperti daging lembu atau khinzir?
Setahu kita, mereka dicipta sama seperti kita.
AHLI ARKEOLOGI
Kita semua ada tulang dan tulang mereka sama dengan kita.
Kita cuma boleh jangka yang tulang diselaputi daging
macam kita juga, tapi saya tak pasti jika ada gelaran
untuk mereka.
Jadi ia cuma daging sahaja?
Ya, daging sahaja.
Pasti sukar untuk fikirkan gelaran
untuk daging manusia, bukan?
"HuF"?
Kita sering menganggap manusia prasejarah itu dungu
kerana kening mereka tebal dan sebut "Ug,"
namun hakikatnya, mereka pencipta pelopor
Mereka manusia pertama yang menggunakan alatan,
iaitu sesuatu yang kebanyakan manusia hari ini lupa cara untuk melakukannya.
Sebab itulah mereka perlu panggil seseorang, manusia sebenar.
Bagaimana manusia prasejarah buat alatan ketika berjalan dengan empat kaki?
Kami tak rasa mereka berjalan dengan empat kaki terlalu lama.
Kami pasti yang mereka berjalan dengan tegak
selama sekurang-kurangnya dua juta tahun yang lepas.
Jadi mereka buat alatan dengan kaki depan
atau kaki belakang?
Saya rasa manusia tak mahir
buat kerja dengan kaki,
jadi mereka sepatutnya menggunakan kaki depan untuk buat alatan.
Ya. Jadi dalam terma kaki, ia mungkin kaki atas?
Ya. Saya rasa mereka pasti menggunakan kaki atas untuk buat alatan,
atau lengan dan tangan yang kita gelar hari ini.
Satu benda yang mereka cipta ialah api,
yang membolehkan mereka melihat pada waktu malam dan menghangatkan badan,
dan memanjangkan hayat mereka yang membosankan.
Namun mereka perlu cipta sesuatu ketika malam yang panjang dan membosankan
dan sesuatu itu adalah seni.
Saya memasuki gua bukan dengan sengaja atau kerana saya serigala,
tetapi kerana saya diminta oleh penerbit untuk datang ke sini
untuk melihat seni gua.
Lukisan gua seperti ini
merupakan salah satu contoh peradaban di bumi.
Jangan risau. Ia akan jadi semakin cantik.
Artis gua prasejarah mula melukis benda yang hampir dengan tangan,
seperti tangan mereka.
Kemudian, mereka huraikannya menjadi cerita.
Pada mulanya, cuma cerita membosankan tentang lembu yang tak bergerak.
Kemudian, mereka mula cipta kejadian bergaduh yang mengujakan begini.
Manusia lawan lembu 2D.
Bagi orang zaman batu, rasa teruja itu sama
dengan Fast and Furious ke-7.
Ada tak apa-apa lukisan gua itu diadaptasi menjadi filem?
Mungkin mereka tak dapat memahaminya dengan tepat, bukan?
Perfileman muncul lebih lewat
daripada penamat lukisan gua.
Jadi tiada dinding gua yang ada
kisah yang menarik.
Perlu Steven Spielberg untuk membikinnya.
Susah untuk cipta kisah selama sejam setengah
berdasarkan satu panel di gua.
Ada yang percaya imej ganas ini dilukis sebagai tanda keagamaan
untuk membawa nasib baik dalam pertempuran akan datang.
Kita tak tahu punca manusia berperang dengan lembu,
dan secara tragiknya, kita takkan buat begitu.
Sebenarnya, kita mungkin takkan tahu nama artis atau lembu-lembu ini
sebab sesiapa yang lukis ini pasti sudah meninggal.
Memburu haiwan setiap hari semestinya menyusahkan
sehinggalah seseorang fikirkan idea untuk makan tumbuhan
yang lebih mudah untuk didapati sebab ia takkan lari.
Perbuatan malas ini membawa kepada ciptaan perladangan,
satu langkah besar yang sekarang lebih berbahaya
kerana anda mungkin melangkah ke mesin perladangan
yang tiba-tiba berada di situ.
Petani prasejarah menanam gandum dan belajar untuk buat roti.
Mereka juga tanam barli, kacang pea dan lentil
supaya mereka boleh buat burger vegan yang agak baik
untuk diletakkan dalam roti
tapi mujurlah, tak perlu.
Kerana mereka juga cipta pagar ini,
mesin kayu berteknologi tinggi untuk mengurung haiwan.
Manusia mengurung bebiri, ayam, kambing
dan musuh utama mereka, lembu.
Ladang jadi tak ubah seperti zoo,
tapi di zoo, kita tak boleh pilih haiwan yang kita suka,
bunuh dan memakannya.
Melainkan zoo itu sendiri ada masalah kewangan
dan pemiliknya hilang punca.
Haiwan yang tak boleh dimakan atau ditunggang dijadikan haiwan bela
jika ia cukup cantik.
Manusia prasejarah membela anjing sebagai peneman
dan kucing untuk apa-apa saja alasan kita.
Ini kali pertama dalam sejarah yang kehidupan digambarkan sebagai selesa.
Manusia tinggal di rumah yang elok,
yang kemudian berkembang menjadi bandar.
Sukar untuk percaya saya berjalan di runtuhan
bandar pertama ini, sebab sebenarnya bukan.
Lokasinya di Iraq, berbatu-batu jauhnya dan sangat berbahaya.
Namun rupa tinggalannya tak ubah seperti ini,
jadi anda takkan tahu saya sebenarnya tak berada di sana
kalau saya tak terberitahu anda.
Hari ini, cuma ada batu bata dan habuk yang suram,
tapi jika anda guna komputer moden untuk meniru cara terdahulu,
hasilnya sangat menakjubkan.
Peradaban telah bermula.
Siapa yang mencipta peradaban?
Peradaban bukanlah sesuatu…
PROFESOR PENYERTAAN AWAM DALAM SAINS
…yang dicipta atau sesuatu yang bermula secara mendadak.
Kita berbincang tentang peradaban apabila manusia memulakan pertanian,
apabila mereka mula bina bandar
dan hasilkan undang-undang.
Itu sesuatu yang berlaku secara perlahan-lahan
di bahagian berbeza di dunia daripada dicipta secara tiba-tiba.
Ya. Jadi, ia bukan seseorang yang tak mahu dikenali?
Tidak.
Sebab kalau betul, kita takkan ikut.
Maksudnya, kita takkan ikut…
Jika seseorang yang tak mahu dikenali,
pasti ada sesuatu yang mencurigakan tentang itu, bukan?
Jadi peradaban dicipta di Mesopotamia
oleh orang atau orang yang tak dikenali.
Tapi sesiapa pun mereka, mereka memang maju.
Adakah orang Mesopotamia mempunyai ciri yang sama macam zaman sekarang?
PEMBANTU PENYIMPAN SKRIP MESOPOTAMIA PURBA
- Ya. - Seperti apa?
Senjata, barang kemas, kuil, haiwan.
Tak, maksud saya macam kaki dan kening.
- Ya. - Betulkah?
Mereka ada set organ yang lengkap, lubang,
bahagian yang berfungsi bersama,
bahagian di luar dan di dalam.
Jadi mereka ada lubang yang sama?
Ya, dari segi sains untuk meyakinkan awak.
Salah satu alatan membunuh yang paling penting
adalah sesuatu yang kita masih gunakan sekarang.
Bulatan.
Roda mungkin nampak rumit bagi anda,
tapi sebenarnya, fungsinya mudah.
Bulatan di sini menonjol di bahagian tengah,
kemudian ketika permukaan roda ini ditolak di tanah,
tekanan itu akan berguling dari atau ke arah anda,
dan memberikan tanggapan bahawa anda bergerak ke hadapan,
dan sebenarnya, itu memang betul.
Roda membolehkan manusia mengembara untuk berdagang,
tapi mereka perlu mengira dahulu barang yang mereka miliki,
dan itu membawa kepada ciptaan Matematik yang hebat.
Mari bercakap tentang matematik dan angka.
Adakah angka itu kurang bernilai pada zaman purba
atau nilainya sama seperti sekarang, cuma lebih besar?
Angka pada zaman purba mempunyai nilai yang sama seperti sekarang.
Manusia masih diperlukan untuk mengira.
Mereka mempunyai angka yang sama macam kita,
seperti daripada satu hingga 700,
dan 700 itu angka terbesar?
Tujuh ratus itu bukan angka terbesar.
Kita boleh kira sebanyak mana yang kita mahu.
Tak. Saya nampak video di YouTube
bahawa selepas 700, angka itu berulang.
Mereka cuma beri nama yang berbeza supaya kita fikir angkanya meningkat.
Nak saya hantarkan kepada awak?
Dengan angka yang meningkat tapi tidak lebih daripada 700,
manusia perlukan sesuatu untuk bantu mereka mengira.
Ketika itulah ini dicipta.
Ia dipanggil sempoa.
Dengan sempoa, moyang kita boleh mengira barang yang mereka miliki.
Ia satu langkah kecil daripada ini sehingga ciptaan wang
dengan bentuk tunai.
Orang purba cipta mata wang untuk jadikan hidup di bumi lebih mudah
tapi ketika berbuat begitu, mereka tidak sengaja mencipta kapitalisme,
yang menyusahkan semua orang.
Maaf, itu bukan soalan. Cuma maklumat yang saya baca di Twitter.
Dengan menguasai angka,
manusia beralih kepada sesuatu yang lebih membosankan
dengan mencipta tulisan.
Adakah ciptaan tulisan adalah satu perkembangan signifikan
atau lebih kepada kejayaan kilat seperti metal rap?
Saya rasa apabila adanya idea tulisan,
apabila ia muncul di dunia, ia tidak boleh dihentikan.
Jadi ia lebih besar daripada metal rap ketika itu?
- Ya, lebih besar. - Ya.
Macam mana dengan acid jazz?
Saya mungkin akan menulis lagi tentangnya.
Saya cuma nak tahu pendapat awak tentang acid jazz.
Apa ini?
Ia sejenis replika. Bukan yang sebenar.
Ia bertujuan untuk menggantikan tablet tanah liat Mesopotamia
ditulis dalam tulisan paku.
Tulisan jenis pertama yang muncul di dunia, tulisan pada tablet tanah liat.
Kalau ini buku, kulitnya agak membosankan, bukan?
Tak nampak macam ia terbuka elok.
Awak jenis orang yang menilai orang dari luaran?
Ya, betul.
Itu pendapat yang menyedihkan dan terpesong.
Jika seseorang baca ini, adakah ini buku audio yang pertama?
Tidak.
Tulisan mengubah dunia.
Tiba-tiba idea tak perlu hilang
hanya kerana manusia yang fikirkannya telah mati.
Sebaliknya, anda boleh tukarkan idea kepada tulisan
dan orang lain akan ikut sekali
dan muat naik idea itu ke dalam otak mereka sendiri
dengan mengimportnya melalui mata.
Walaupun dicipta berjuta tahun yang lalu,
tulisan masih wujud hingga ke hari ini
di bawah klip video yang kita tonton dalam talian.
Di sini juga anda akan dapati bahasa buatan tangan yang lain
yang masih bertahan, iaitu emoji.
Atau orang Mesir purba yang menciptanya menggelar ia
hiroglif.
Mereka menceritakan kisah dalam kod hiroglif.
Ia seperti komik Marvel yang koheren.
Daripada ditunjukkan kepada orang awam untuk menikmatinya,
komik orang Mesir ini dilukis pada dinding makam
untuk menghiburkan si mati,
dan makam itu ditanam di bangunan paling terkenal
dan paling runcing dalam sejarah.
Maksud saya, Piramid.
Apabila melihat Piramid hari ini, mustahil untuk tak rasa kagum
dengan memikirkan ia sebenarnya tiga segi besar
dengan tapak empat segi.
Mungkin ada perkataan untuk bentuk itu,
tapi secara harfiahnya, tiada orang tahu namanya.
Ia salah satu misteri Piramid yang tak lapuk dek zaman.
Kenapa Piramid berbentuk begitu?
Adakah untuk menghalang gelandangan tidur di situ?
Saya rasa tak ramai gelandangan pada zaman Mesir purba.
- Tiada? - Tidak.
Saya rasa mereka saling menjaga dan membantu.
Ya. Saya rasa bagus ketika hujan kerana ia akan mengalir.
Macam mana orang Mesir membina Piramid?
Adakah ia bermula di atas, kemudian di bawah
atau sebaliknya?
Mereka bermula dari bawah sehingga ke atas
sebab pasti mustahil untuk mula dari atas ke bawah.
Orang Mesir percaya perkara paling penting
yang kita boleh buat dalam hidup ialah mati,
dan semakin penting diri anda, semakin rumitlah kematian anda.
Raja Mesir dikenali sebagai Firaun,
dan apabila mereka mati,
mereka dijadikan mumia yang terkenal.
Orang Mesir purba taasub dengan orang mati, bukan?
Namun, mereka sendiri sudah mati, jadi awak rasa mereka masih rasa begitu?
Orang Mesir purba tidak taasub dengan orang mati,
tapi mereka sebenarnya taasub dengan kehidupan.
Mereka mahu hidup dan mereka mahu pastikan
apabila mereka mati nanti, mereka akan hidup semula
dan sebab itulah mereka melakukan mumifikasi.
Jadi, macam mana mereka mumifikasi manusia?
Ceritakan prosesnya.
Letakkan mayat di atas meja,
kemudian bersihkannya dan mula dengan keluarkan otaknya.
Kemudian, mereka akan potong dari tengah badan,
dan mereka akan keluarkan apa-apa yang mereka rasa akan mereput
dan mereka akan menyalutnya dengan garam dan keringkan,
balut dengan kain pembalut dan mumia pun siap.
Jadi, itu seperti rawatan spa
yang Gwyneth Paltrow buat setiap minggu.
Pernah tak mumia tunggang basikal?
Setahu saya, tiada.
Orang Mesir purba tak ada basikal.
- Ya. - Jalan pun tak ada.
Jadi mereka tak ada basikal sebab tak boleh tunggang basikal.
Saya tak tahu sebab saya tanya begitu.
Saya cuma tak boleh fikirkan sesuatu untuk dikatakan.
Ketika Firaun Mesir meninggalkan legasi kuil dan makam,
di seberang laut, munculnya empayar yang lebih mengagumkan.
Greece, sebuah negara, bukannya muzikal
merupakan tempat lahirnya peradaban.
Yunani purba cipta banyak benda yang masih ada hari ini
seperti ubatan dan zaitun,
dan banyak benda yang telah pupus seperti demokrasi dan rukun.
Sama dengan runtuhan yang mengagumkan ini,
Yunani purba juga mengembangkan budaya dengan yogurt,
dan teater dengan bentuk yang membosankan.
Orang Greek minat dengan tragedi.
Dalam sebuah tragedi, perkara menyedihkan berlaku
seperti orang mati atau bunuh diri
tapi tragedi orang Yunani purba berlaku bertahun-tahun yang lalu.
Adakah perkara yang berlaku pada mereka masih menyedihkan?
Ia masih menyedihkan,
sebab tragedi itu menceritakan kisah tentang manusia
yang kita boleh kaitkan dalam beberapa kes.
Tapi ia berlaku lama dahulu.
Kenapa saya perlu kisah?
Tragedi itu selalunya tentang keadaan manusia.
Hari ini pun, jika awak tahu sendiri,
awak akan bunuh ayah awak dan kahwini ibu awak,
dan awak akan rasa kecewa seperti Oedipus.
Mungkin saya tiada perasaan, tapi saya tak peduli tentang orang Yunani purba.
Sayangnya.
- Awak? - Saya ambil peduli.
Ya, itu tugas saya.
Kawan saya, Paul, tulis cerita tentang lelaki yang dapat kentang baru
yang leka dalam permainan seks yang tidak bijak.
Kemudian dia tulis itu dalam bentuk limerik.
Tiada orang mati, tapi bunyinya dahsyat.
Adakah itu satu tragedi
atau adakah kentang itu mula bercambah dan bunuh dia untuk layak?
Bunyinya macam insiden yang malang.
Saya ta pasti kalau relevannya kekal
yang mungkin menjadi tragedi.
Paul kata ia betul-betul berlaku.
Sejujurnya kebelakangan ini, itu yang dia alami.
Dia sangat perlukan cuti.
Orang Greek juga mencipta teater untuk orang dungu
yang dikenali sebagai sukan.
Mereka mulakan Sukan Olimpik tanpa menjemput negara lain
untuk memastikan Greece akan menang.
Petanding pada awal Olimpik mengambil bahagian dengan tak berbaju.
sebahagiannya kerana susuk badan tegap dianggap sebagai mulia,
tapi kebanyakannya kerana kain likra belum wujud.
Saya dengar pada awal Olimpik, atlet perlu bertanding secara berbogel.
Jadi mereka bertanding dengan berbogel.
Ada juga tulisan tentang ini tentang pemandangan erotik.
Dengan bergusti secara terdedah,
mestilah mereka nampak pinggul dan sebagainya.
Tak bolehkah mereka menutupnya untuk orang yang menonton di auditorium
dengan cawat atau apa-apa?
Atau minta penonton tutup mata setiap kali ada orang tunduk?
Saya rasa itu mungkin tak berhasil.
Tapi kita boleh nampak punggung seseorang.
Dalam sesetengah kes, memang ada.
Zeus pun setuju?
Mungkin bentuk gusti yang orang Greek cipta
ialah perlawanan gusti mental.
Secara asasnya, falsafah ialah pemikiran,
yang bunyinya macam membuang masa saja.
Walaupun ahli falsafah mungkin pertikaikan bahawa mereka tak pernah
membuang masa,
sehingga pada satu tahap, anda berhenti bercakap dengan mereka
dan buka sepaket biskut.
Ini ahli falsafah Greek, tapi bukan yang sebenar.
Mesti banyak habuk dan tinggal tulang.
Kalau bertuah, mungkin jumpa gigi.
Ini cuma arca yang dibuat daripada batu.
Ahli falsafah Greek fikirkan teori baru yang berani tentang kehidupan di bumi.
Sebab itulah kita masih tahu nama mereka hari ini
walaupun sudah lama mereka tak keluarkan bahan baru.
Socrates.
Pythagoras.
Yang ini.
Dia.
Ini pula Plato.
Seperti anda lihat, walau dah berabad kematiannya,
dia masih berfikir,
mereka teori bijak di kepalanya.
Kalaulah kita boleh letak mikrofon di sebelah otaknya
dan dengar sendiri. Namun tidak boleh.
Kalau boleh pun, ia dalam bahasa Greek,
dan ia tak difahami oleh pasukan penerbitan kami.
Plato menyerahkan kewibawaannya kepada seorang pelajar
yang akan menjadi salah seorang pemikir berpengaruh sepanjang zaman,
Aristotle.
Aristotle kata banyak perkara yang bijak, bukan?
Kegemaran saya ialah, "Menarilah seolah-olah tiada orang pandang."
Ia sangat benar dan kita boleh gunakan dalam apa-apa saja.
Sebab kadangkala, keyakinan saya agak rapuh
dan saya tahu saya agak yakin,
tapi apabila saya bercakap dengan pakar,
saya risau yang saya akan dianggap sebagai dungu.
Apabila saya fikir tentang "Menarilah seolah-olah tiada orang pandang",
itu sangat membantu saya.
Ia seperti hadiah.
Apa yang buat Aristotle fikir begitu?
Saya tak pasti yang Aristotle cakap sesuatu
tentang menari ketika tiada orang pandang.
Saya rasa dia tak cakap begitu.
Dia yang cakap, bukan?
Kalau betul, saya pun tak tahu dan tak tahu sebabnya,
tapi saya rasa dia tak kata begitu.
Ada sesuatu yang sama yang dia mungkin kata,
sesuatu tentang keyakinan seseorang?
Saya tak rasa begitu.
Baiklah.
Okey.
Pakar mungkin tidak bersetuju tentang kata-kata mereka,
tapi semestinya perintis Greek ini ubah cara pemikiran kita.
Pernah tak ahli falsafah fikirkan idea yang penting
sampai kepala mereka terbuka?
PROFESOR FALSAFAH AGAMA
Saya rasa tiada.
Awak tahu tak otak manusia penuh dengan paip?
- Ahli falsafah… - Tak.
- Awak tak tahu tentang itu? - Saya tak tahu tentang itu.
Otak penuh dengan paip.
Awak tahu tak cara ahli falsafah berfikir
dan mereka cuba untuk tolak pemikiran ini melalui paip itu?
Apabila kita ada idea penting, adakah lebih baik untuk pecahkannya
kepada pemikiran kecil tentang saiz kacang pea
dan masukkan satu demi satu,
atau buat keputusan sukar dan memaksanya keluar dari minda paip
dalam satu gumpalan besar?
Seperti mengetap gigi dan fikirkan tentang nyawa kita.
Itu satu cara yang menarik
untuk menggambarkan dua kecenderungan am dalam falsafah.
Satu, gaya yang lebih analitis
yang bermaksud kecilkan masalah menjadi bahagian kecil.
- Kacang pea. - Satu lagi, pendekatan lebih sintetik,
yang memerlukan perspektif lebih besar.
Jadi, perwatakan itu sebenarnya
gambaran yang agak menarik
tentang dua elemen dalam falsafah terkini.
Itu bagus?
- Cemerlang. - Bagus.
Sementara itu, Yunani purba disebarkan serata dunia
oleh lelaki ini, Alexander the Great.
Alexander the Great menjadi raja pada usia 20 tahun,
menguruskan kempen tentera di serata Timur Tengah,
dan mempunyai empayar yang luas dari Greece ke India
ketika dia berusia 30 tahun.
Bagaimana rupa rambutnya?
Saya tak tahu.
Alexander bukan satu-satunya bintang besar dengan empayarnya sendiri.
Tembok Besar China telah disatukan oleh Qin Shi Huang,
watak kartun pertama yang menjumpai empayarnya sendiri
yang membina Tembok Besar China.
Mereka kata Tembok Besar China merupakan satu-satunya tanda tempat
yang boleh didengari dari angkasa.
AHLI SEJARAH
Awak tak boleh dengar.
Mereka kata, kita boleh lihat dari angkasa,
tapi itu tak benar.
- Mereka dah cuba. Orang China… - Jadi tak nampak dari angkasa?
Angkasawan China cuba melihat Tembok Besar itu tapi tak boleh.
- Mereka tak nampak. Jadi, ia halimunan. - Ya, mereka tak nampak.
Ia tembok halimunan, macam kuasa medan.
Ia cuma tak boleh dilihat dari angkasa.
Di bumi, kita memang boleh nampak.
Pelik, bukan?
Adakah itu salah satu misteri terbesar?
Awak tahu tak China ada bumbung?
Ada tak Bumbung Besar China?
Tiada bumbung besar.
Empayar China merupakan penjana kreativiti yang kuat
dan pemikiran falsafah,
direkodkan dalam dokumen sejarah yang dihasilkan selama berabad
sebelum pelancaran lagu kebangsaan tekno Belgium yang tiada kaitan.
"Pump Up the Jam."
Orang Greek mempunyai empayar dan orang China juga begitu,
tapi apabila kebanyakan kita fikirkan perkataan "empayar",
kita fikirkan Star Wars.
Atau Rom.
Jadi inilah sejarah, begitu juga dengan Rom.
Empayarnya berkembang megah dengan pimpinan Julius Ceaser,
orang Rom yang paling terkenal sebelum Polanski.
Salah satu sebab kita kasih tahu tentang orang Rom hari ini
ialah Wikipedia.
Wikipedia tahu banyak tentang orang Rom
kerana perkara yang berlaku di Pompeii.
Pompeii sangat maju dan ia ada gunung berapi,
bermaksud "Bukit Marah" dalam bahasa Latin.
Selama bertahun-tahun manusia dan gunung berapi hidup harmoni,
sehinggalah pada suatu hari, mereka bergaduh dan gunung meletus,
menyebabkan Pompeii tenggelam dalam lapisan abu yang tebal.
Semua hidupan kaku di tempatnya
seolah-olah seseorang menghentikan masa dengan ajaibnya
dan mengeluarkan abu di mana-mana.
Ia sangat dahsyat ketika itu, tapi pada sisi positif,
ia beri maklumat yang berharga kepada ahli arkeologi
tentang cara hidup orang Rom.
Disebabkan gunung berapi itu, kita tahu orang Rom berkulit kelabu,
botak sepenuhnya dan luangkan masa berbaring
di dalam rumah mereka yang berdebu.
Namun, ia juga menunjukkan bayangan tentang kehidupan sofistikated orang Rom
dengan kemudahan seperti paip dalam rumah dan kunilingus.
Empayar Rom memang maju.
Orang fikir orang Rom cipta banyak benda,
tapi mereka cuma menyempurnakan benda yang orang dah buat.
Saya akan cakap sesuatu dan cakap jika orang Rom yang cipta
atau cuma menyempurnakannya.
Betul tak? Cipta atau lengkapkan.
Tanyalah.
- Sistem pemanasan bawah lantai. - Cipta.
Betul!
- Kalendar. - Lengkapkan.
Awak teragak-agak,
pasti tak boleh jawab yang seterusnya.
Jalan.
Tak, jalan dicipta orang Parsi.
Ramai orang tahu tentang jalan.
Awak tetap teragak-agak jadi tak boleh jawab soalan seterusnya.
- Baiklah. - Konkrit.
- Cipta. Ya. - Betul!
Huruf.
Tak cipta,
dan mungkin juga tak lengkapkan.
- Maksud saya, ia macam… - Pilih satu.
- Perlukah? - Ya.
- Salah kalau lengkapkan… - Betul!
- Meluntur punggung. - Apa?
Meluntur punggung.
Meluntur punggung…
- Saya tak tahu perbuatan mereka. - Cuba jawab.
- Saya tak tahu maksudnya. - Maksudnya, melunturkan punggung.
- Yakah? - Ya, dan cerahkannya.
Dalam bidang saya, tiada.
Apa pun, saya tak tahu perbuatan mereka dengan hal itu. Seterusnya.
Cipta atau lengkapkan. Tak boleh langkau.
- Luntur? - Ya.
Lunturkan punggung.
Saya akan kata, mereka cipta. Tapi…
Kira-kira 100,000 tahun yang lalu.
manusia tinggal di dalam gua seperti haiwan.
Sekarang, berikutan kejayaan budaya dan teknologi,
kita tinggal di bandar seperti orang lain.
Ketika zaman Rom purba,
moyang kita mesti diampunkan kerana rasa bangga
seperti James Corden.
Namun, Empayar Rom tidak tahu
tibanya cabaran terbesar mereka, iaitu pembawa keamanan.
Jesus Christ.
Nama panggilan, "Anak Tuhan."
Seterusnya, kita akan bincang tentang agama dan cara ia tersebar,
seperti meme, tapi dengan gaya hidup dan cara berpakaian.
Kita akan lihat dua kitab paling penting dalam sejarah,
Bible dan Quran,
dan akhirnya menjawab soalan, mana satu yang terbaik?
Terjemahan sari kata oleh Rasheeqa Bahida